Blaze7451/Wiki-th-20250601 huggingface dataset:
สีเหลือบ

ไฟล์:Soap_Bubble_-_foliage_background_-_iridescent_colours_-_Traquair_040801.jpg|thumb|เหลือบบนผิวฟองสบู่
เหลือบ (iridescence หรือ goniochromism) คือ ปรากฏการณ์ที่พื้นผิวที่แน่นอน ค่อย ๆ เปลี่ยนสี เมื่อมุมมองของสายตาหรือมุมของการส่องสว่างเปลี่ยนไป ตัวอย่างของสีเหลือบ ได้แก่ ฟองสบู่ ขนนก ปีกผีเสื้อ และเปลือกหอยมุกด้านใน ตลอดจนแร่ธาตุบางชนิด มักถูกสร้างขึ้นโดยการกำเนิดสีเชิงโครงสร้าง (โครงสร้างระดับจุลภาคที่สอดแทรกด้วยแสง) สีเหลือบมุก (pearlescence) เป็นปรากฏการณ์ที่เกี่ยวข้องกับสีรุ้ง ซึ่งแสงสะท้อนโดยรวมบางส่วนหรือทั้งหมดเป็นสีขาว

**ศัพทมูลวิทยา**
คำว่า "iridescence" มีรากศัพท์มาจากภาษากรีกคำว่า ἶριςîris (ใช้ทั่วไปในรูป ἴριδος และ íridos) แปลว่า รุ้งกินน้ำ รวมกับคำต่อท้ายภาษาละติน -escent หมายถึง มีแนวโน้มไปสู่ คำว่า iris (ไอริส) ได้มาจากเทพีอีริสแห่งเทพนิยายกรีก ซึ่งเป็นตัวตนของสายรุ้งและทำหน้าที่เป็นผู้ส่งสารของเทพเจ้า 
ส่วนคำว่า "Goniochromism" มาจากคำภาษากรีก gonia แปลว่า "มุม" และ chroma แปลว่า "สี"
ในภาษาไทย "เหลือบ" เป็นคำวิเศษณ์ หมายถึง สีเลื่อมพรายคล้ายแมลงเหลือบ

**สีเหลือบมุก**
ไฟล์:Iridescent_begonia.jpg|thumb|ใบสีเหลือบของ เบ็กโกเนีย
สีเหลือบมุก (pearlescence) เป็นเอฟเฟกต์ที่เกี่ยวข้องกับสีรุ้ง จากปัจจัยที่คล้ายคลึงกัน คือ มีโครงสร้างระดับจุลภาคบนพื้นผิวที่ทำให้แสงสะท้อนกลับ แต่ในกรณีของ Pearlescence แสงบางส่วนหรือทั้งหมดเป็นสีขาว เม็ดสีและสีเทียมที่แสดงเอฟเฟกต์สีรุ้งมักถูกเรียกว่าเป็น สีเหลือบมุก (pearlescence) เช่น เมื่อใช้สำหรับพ่นสีรถยนต์

**ตัวอย่าง**

**สื่งมีชีวิต**

**แมลงและหอย**
ไฟล์:Female Golden Stag Beetle.jpg|บนเปลือกและปีกของด้วงสีทอง
ไฟล์:Morpho didius Male Dos MHNT.jpg|สีเหลือบจากโครงสร้างระดับจุลภาคของปีก ของผีเสื้อ Morpho didius
ไฟล์:Haliotis iris LC0283.jpg|ผิวด้านในของเปลือกหอยมุก Haliotis iris
ไฟล์:Tachinidae.jpg|สีเหลือบจากโครงสร้างระดับจุลภาคของปีก ของแมลงวัน Tachinid

**สัตว์มีแกนสันหลัง**
ไฟล์:Peacock 2.jpg|สีเหลือบรุ้งทั้งบนตัวและแพนขนหางของนกยูง
ไฟล์:Iridescent Shark Catfish.jpg|บนผิวปลาดุก
ไฟล์:Rainbow boa peruvian.jpg|งูเหลือมสีรุ้ง
ไฟล์:Nicobar Pigeon 820.jpg|ขนของนกชาปีไหน (Nicobar pigeon) 

**พืช**
พืชหลายกลุ่มได้พัฒนาความเรืองแสง เพื่อเป็นการปรับตัวให้รับแสงมากขึ้นในสภาพแวดล้อมที่มืดสลัว เช่น ระดับล่างของป่าเขตร้อน ใบของเบ็กโกเนียหางนกยูง (Begonia pavonina) จากเอเชียตะวันออกเฉียงใต้ ซึ่งเป็นสีฟ้าเหลือบจากโครงสร้างการสังเคราะห์แสงบาง ๆ ของใบไม้ เรียกว่า "อิริโดพลาสต์" ซึ่งดูดซับและหักเหแสงได้เหมือนกับคราบน้ำมันที่ลอยอยู่บนผิวน้ำ

**เนื้อ**
ไฟล์:Meat Iridiscence.png|การเหลือบสีรุ้งบนเนื้อสัตว์ เกิดจากการเลี้ยวเบนของแสงบนเซลล์กล้ามเนื้อ 

**แร่ธาตุและสารประกอบ**
ไฟล์:Wismut Kristall und 1cm3 Wuerfel.jpg|ผลึกบิสมัทที่มีชั้นบิสมัทออกไซด์สีรุ้งบาง ๆ เรียงไปกับลูกบาศก์บิสมัทสีเงิน
ไฟล์:Goethite-171990.jpg|Goethite ซึ่งเป็นเหล็ก (III) ออกไซด์ - ไฮดรอกไซด์จาก Polk County รัฐอาร์คันซอ
ไฟล์:Ladrador iridescence.jpg|แร่ลาบราดอไรต์ที่ขัดเงา
ไฟล์:Engine oil rainbow p1120058.jpg|น้ำมันเครื่องที่หกบนพื้นผิว
ไฟล์:Irid clouds1.jpg|เมฆสีรุ้ง 

**สิ่งประดิษฐ์**
ไฟล์:Pearlescent Toyota Supra - 002.jpg|สีเหลือบ (pearlescent) บนรถโตโยต้า ซูปรา (Toyota Supra)
ไฟล์:CD-ROM.png|พื้นผิวของคอมแพคดิสก์ บนด้านบันทึกข้อมูล
ไฟล์:Glitter nail polish (purple).jpg|ยาทาเล็บที่มีผงสะท้อนแสง (กากเพชร) สีเหลือบรุ้ง
ไฟล์:Samsung Galaxy A50 back 2.jpg|สมาร์ทโฟนที่มีฝาด้านหลังสีเหลือบ

**อ้างอิง**
สีเหลือบ
คณะสามผู้นำที่หนึ่ง

ไฟล์:First Triumvirate of Caesar, Crassius and Pompey.jpg|thumb|500px|จากซ้ายไปขวา: ซีซาร์, กรัสซุส และปอมปีย์
คณะสามผู้นำที่หนึ่ง (Triumviratus Primus, 60–53 ปีก่อนคริสตกาล) เป็นพันธมิตรอย่างไม่เป็นทางการระหว่างนักการเมืองผู้ทรงอิทธิพลช่วงปลายสาธารณรัฐโรมันสามคน ได้แก่ จูเลียส ซีซาร์, ปอมปีย์ และมาร์กุส ลิกินิอุส กรัสซุส
รัฐธรรมนูญแห่งสาธารณรัฐโรมันเป็นชุดหลักการตรวจสอบและถ่วงดุลอันซับซ้อนที่ออกแบบเพื่อป้องกันบุคคลหนึ่งมีอำนาจเหนือบุคคลอื่นและตั้งตนเป็นกษัตริย์ ซีซาร์ ปอมปีย์และกรัสซุสร่วมมือกันอย่างลับ ๆ เพื่อหลบเลี่ยงข้อจำกัดตามรัฐธรรมนูญโดยสัญญาว่าจะใช้อิทธิพลของตนเกื้อหนุนกันและกัน เอเดรียน โกลส์เวอร์ธี นักประวัติศาสตร์ชาวบริติชกล่าวว่าพันธมิตรนี้ "โดยเนื้อแท้ไม่ใช่การรวมกลุ่มบุคคลที่มีอุดมการณ์ทางการเมืองและความทะเยอทะยานเดียวกัน" หากแต่ "ล้วนแสวงประโยชน์ส่วนตน" ซีซาร์ผู้เป็นหลานของกาอิอุส มาริอุส ผู้เคยดำรงตำแหน่งกงสุลเจ็ดสมัยเป็นผู้ที่มีสายสัมพันธ์อันดีกับปอปปูเลรีส กลุ่มแยกการเมืองที่ผลักดันการปฏิรูปสังคม นอกจากนี้เขายังดำรงตำแหน่งปอนติเฟ็กมักซิมุส ประมุขนักบวชโรมันอันเป็นตำแหน่งทรงอำนาจทางการเมือง ด้านปอมปีย์เป็นแม่ทัพผู้กำชัยในสงครามเซอร์ทอเรียน (80–72 ปีก่อนคริสตกาล), สงครามมิทริเดทีสครั้งที่สาม (73–63 ปีก่อนคริสตกาล) และการปราบโจรสลัดซิลีเชีย (66 ปีก่อนคริสตกาล) ขณะที่กรัสซุสรบชนะสปาร์ตากุสในสงครามทาสครั้งที่สาม (73–71 ปีก่อนคริสตกาล) ทั้งยังเป็นผู้มั่งคั่งจากการเก็งกำไรอสังหาริมทรัพย์ และมีเครือข่ายอุปถัมภ์ที่กว้างขวางเหมือนปอมปีย์ พันธมิตรนี้แน่นแฟ้นขึ้นเมื่อปอมปีย์แต่งงานกับยูลิอา บุตรสาวของซีซาร์ใน 59 ปีก่อนคริสตกาล
ด้วยความช่วยเหลือจากพันธมิตร ซีซาร์ได้รับอำนาจบัญชาการพิเศษเหนือกอลและอิลิเรียเป็นเวลา 5 ปีp=91 เพื่อให้เขาสามารถริเริ่มสงครามกอล ต่อมาใน 56 ปีก่อนคริสตกาลที่การประชุมลุกกา ซีซาร์, ปอมปีย์ และกรัสซุสตัดสินใจดำเนินพันธมิตรนี้ต่อโดยตกลงแบ่งดินแดนกัน ผลคือซีซาร์ดูแลกอลต่อไปอีก 5 ปี ด้านปอมปีย์ครองฮิสเปเนีย ส่วนกรัสซุสได้รับซีเรีย ซึ่งเขาใช้ทำศึกกับจักรวรรดิพาร์เธียเพื่อให้ตนเองทัดเทียมกับชัยของซีซาร์ที่กอล อย่างไรก็ตามกรัสซุสเสียชีวิตในยุทธการที่กาเรห์ใน 53 ปีก่อนคริสตกาล
การเสียชีวิตของกรัสซุสยุติคณะสามผู้นำและทำให้ซีซาร์กับปอมปีย์เผชิญหน้ากัน ก่อนหน้านี้ความสัมพันธ์ของทั้งคู่ตกต่ำอยู่แล้วหลังยูลิอาเสียชีวิตใน 54 ปีก่อนคริสตกาล ปอมปีย์นั้นเข้ากับออปติเมตส์ กลุ่มแยกสายอนุรักษนิยมที่เป็นปฏิปักษ์กับปอปปูเลรีสที่ถือฝ่ายซีซาร์ หลังเสร็จสิ้นการพิชิตกอลใน 49 ปีก่อนคริสตกาล ซีซาร์ปฏิเสธคำสั่งยุบกองทัพและนำกำลังข้ามแม่น้ำรูบิคอนที่เป็นพรมแดนระหว่างอิตาลีกับซิสอัลไพน์กอล ซึ่งการกระทำดังกล่าวถือเป็นการกบฏและการประกาศสงคราม นำไปสู่สงครามกลางเมืองซีซาร์ ท้ายที่สุดซีซาร์เอาชนะปอมปีย์ในยุทธการที่ฟาร์ซาลุสเมื่อ 48 ปีก่อนคริสตกาล ปอมปีย์พยายามหลบหนีไปอียิปต์แต่ภายหลังถูกสังหาร หลังจากนั้นซีซาร์ปกครองโรมกระทั่งถูกลอบสังหารใน 44 ปีก่อนคริสตกาล หนึ่งปีต่อมาอ็อกตาเวียน (ต่อมาเป็นจักรพรรดิเอากุสตุส) ร่วมมือกับมาร์กุส อันโตนิอุส และมาร์กุส ไอมิลิอุส แลปิดุสจัดตั้งคณะสามผู้นำที่สอง

**อ้างอิง**
หมวดหมู่:สาธารณรัฐโรมัน
หมวดหมู่:ทศวรรษ 50 ก่อนคริสตกาล
วิกิพีเดีย:เสนอบทความคุณภาพ/แจ็ก เลอ กอฟฟ์

=== แจ็ก เลอ กอฟฟ์**
 เสนอชื่อโดย --B20180 (คุย) 16:15, 15 เมษายน 2564 (+07)

**รายการตรวจ**
ผู้ทบทวนหลัก: Timekeepertmk (คุย)

**เสนอแนะการปรับปรุง**
# ชีวิตส่วนตัว
## ตรง riding early น่าจะสื่อความประมาณว่าเขาเริ่มขี่ม้าเร็วกว่าปกติครับ
## ตรง ร่วมกับภรรยาชื่อ ไม่มีส่วนไหนที่ปรากฎคำว่าภรรยาครับ อาจจำเป็นต้องตัดคำว่า ภรรยา ออกครับ --Timekeepertmk (คุย) 14:40, 30 เมษายน 2564 (+07)
##: --B20180 (คุย) 15:30, 30 เมษายน 2564 (+07)
# สิ่งสืบทอด
## whether it was dressage or steeplechase or cross-country กับ ไม่ว่าจะเป็นวิธีการขี่ม้าทางวิบากหรือครอสคันทรี เหมือนจะแปลไม่ครบครับ --Timekeepertmk (คุย) 22:49, 1 พฤษภาคม 2564 (+07)
##: --B20180 (คุย) 02:24, 2 พฤษภาคม 2564 (+07)
----
ขณะนี้ผมได้ตรวจสอบและคุณ B20180 ได้แก้ไขตามข้อเสนอแนะแล้ว หากไม่มีข้อเสนอใดเป็นการเพิ่มเติม ผมจะปิดการนำเสนอในวันที่ 4 พฤษภาคม และพิจารณาให้เป็นบทความคุณภาพครับ --Timekeepertmk (คุย) 03:07, 2 พฤษภาคม 2564 (+07)
สมศักดิ์ พันธ์เกษม

สมศักดิ์ พันธ์เกษม (เกิด 31 ธันวาคม พ.ศ. 2501) อดีตประธานคณะกรรมาธิการการเงิน การคลัง การธนาคาร สถาบันการเงินและตลาดการเงินในสภาผู้แทนราษฎรไทย ชุดที่ 25 และอดีตสมาชิกสภาผู้แทนราษฎรจังหวัดนครราชสีมา

**ประวัติ**
สมศักดิ์ พันธ์เกษม หรือ เสี่ยเบี้ยว เกิดเมื่อวันที่ 31 ธันวาคม พ.ศ. 2501 สำเร็จการศึกษาจากโรงเรียนอัสสัมชัญนครราชสีมา จบชั้นมัธยมปลายที่โรงเรียนเซ็นต์คาเบรียล ระดับปริญญาตรี วิทยาศาสตรบัณฑิต สาขาวิชาเกษตรศาสตร์ จากคณะเกษตร มหาวิทยาลัยเกษตรศาสตร์

**การทำงาน**
สมศักดิ์ พันธ์เกษม เป็นนักการเมืองชาวนครราชสีมา เข้าสู่งานการเมืองครั้งแรกในการเลือกตั้ง พ.ศ. 2538 ในการลงสมัครรับเลือกตั้ง ส.ส.สังกัดพรรคชาติพัฒนา และได้รับเลือกตั้งเป็น ส.ส.สมัยแรก
ต่อมาได้รับเลือกตั้งต่อเนื่องในการเลือกตั้ง พ.ศ. 2539 และ พ.ศ. 2544 ในสังกัดพรรคชาติพัฒนาเช่นเดิม จนกระทั่งมีการยุบพรรคไปรวมกับพรรคไทยรักไทย. ในการเลือกตั้ง พ.ศ. 2548 เขาจึงลงสมัครและได้รับเลือกตั้งเป็น ส.ส.สมัยที่ 4 ในนามพรรคไทยรักไทย
สมศักดิ์ ว่างเว้นจากงานการเมือง โดยในปี 2554 เขาได้ลงสมัครรับเลือกตั้งในนามพรรคชาติพัฒนาเพื่อแผ่นดิน แต่แพ้ให้กับประนอม โพธิ์คำ จนกระทั่งในปี 2562 จึงย้ายมาร่วมงานกับพรรคพลังประชารัฐ​ และได้รับเลือกตั้งเป็น ส.ส.สมัยที่ 5
เขาได้เป็นประธานคณะกรรมาธิการการเงิน การคลัง การธนาคาร สถาบันการเงินและตลาดการเงิน สภาผู้แทนราษฎรไทย ชุดที่ 25
ในวันที่ 15 กุมภาพันธ์​ พ.ศ. 2565​ เขาเข้าร่วมกับพรรคภูมิใจ​ไทย​

**สมาชิกสภาผู้แทนราษฎร**
สมศักดิ์ พันธ์เกษม ได้รับการเลือกตั้งเป็นสมาชิกสภาผู้แทนราษฎรมาแล้ว 5 สมัย คือ
# การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2538 จังหวัดนครราชสีมา สังกัดพรรคชาติพัฒนา (พ.ศ. 2535)
# การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2539 จังหวัดนครราชสีมา สังกัดพรรคชาติพัฒนา (พ.ศ. 2535)
# การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2544 จังหวัดนครราชสีมา สังกัดพรรคชาติพัฒนา (พ.ศ. 2535) → พรรคไทยรักไทย
# การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2548 จังหวัดนครราชสีมา สังกัดพรรคไทยรักไทย
# การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2562 จังหวัดนครราชสีมา สังกัดพรรคพลังประชารัฐ → พรรคภูมิใจไทย

**เครื่องราชอิสริยาภรณ์**

**อ้างอิง**
หมวดหมู่:นักการเมืองไทย
หมวดหมู่:สมาชิกสภาผู้แทนราษฎรจังหวัดนครราชสีมา
หมวดหมู่:พรรคชาติพัฒนา (พ.ศ. 2535)
หมวดหมู่:นักการเมืองพรรคไทยรักไทย
หมวดหมู่:พรรคชาติพัฒนากล้า
หมวดหมู่:พรรคพลังประชารัฐ
หมวดหมู่:พรรคภูมิใจไทย
หมวดหมู่:บุคคลจากโรงเรียนอัสสัมชัญนครราชสีมา
หมวดหมู่:บุคคลจากคณะเกษตร มหาวิทยาลัยเกษตรศาสตร์
หมวดหมู่:ผู้ได้รับเครื่องราชอิสริยาภรณ์ ม.ป.ช.
หมวดหมู่:ผู้ได้รับเครื่องราชอิสริยาภรณ์ ม.ว.ม.
สถาปัตยกรรมโรมาเนสก์แบบริชาร์ดซัน

ไฟล์:Trinity Church, Boston, Massachusetts LCCN2011630431.tif cropped.jpg|thumb|โบสถ์ทรินิที บอสตัน รัฐแมสซาชูเสตส์
ไฟล์:Confederate Memorial Hall Museum.jpg|thumb|คอนเฟเดอเรทเมมอเรียลฮอลล์ นิวออร์ลีนส์ รัฐลุยเซียนา
สถาปัตยกรรมโรมาเนสก์แบบริชาร์ดซัน (Richardsonian Romanesque) เป็นรูปแบบทางสถาปัตยกรรมหนึ่งของสถาปัตยกรรมฟื้นฟูโรมาเนสก์ ตั้งชื่อตามสถาปนิก เฮนรี ฮอบซัน ริชาร์ดซัน (1838–1886) รูปแบบฟื้นฟูนี้ใช้องค์ประกอบจากสถาปัตยกรรมโรมาเนสก์ยุคศตวรรษที่ 11-12 ของฝรั่งเศส สเปน และอิตาลี ริชาร์ดซันเริ่มใช้องค์ประกอบเหล่านี้เป็นครั้งแรกในงานออกแบบริชาร์ดซันโอล์มสเตดคอมเพลกซ์ในเมืองบัฟฟาโล รัฐนิวยอร์ก เมื่อปี 1870  

**อิทธิพล**
สถาปัตยกรรมแบบริชาร์ดซเนียนโรมาเนสก์มีอิทธิพลต่อสถาปนิกในยุคถัด ๆ มาจำนวนมาก เช่นบริษักออกแบบ สไพเออร์แอนด์รอห์นส์ และ จอร์จ ดี. เมเซินจากเดทรอยด์, เอ็ดเวิร์ด เจ. เลนน็อกซ์ และ จอห์น เวลล์บอร์น รูท จากโทรอนโท เป็นต้น 
ส่วนในต่างประเทศ รูปแบบสถาปัตยกรรมนี้มีอิทธิพลต่อโฟล์ก แซตเตอร์วาลล์ ผู้นำรูปแบบนี้ไปปรากฏในงานออกแบบสถานีรถไฟหลายแห่งในประเทศสวีเดน และต่อสถาปนิกชาวฟินแลนด์ เอเลียล ซาริเนน

**อ้างอิง**

**บรรณานุกรม**
Kelsey, Mavis P. and Donald H. Dyal, The Courthouses of Texas: A Guide, Texas A&M University Press, College Station Texas 1993 0-89096-547-1
*Kvaran, Einar Einarsson, Architectural Sculpture in America unpublished manuscript
*Kvaran, Einar Einarsson, Starkweather Memorial Chapel, Highland Cemetery, Ypsilanti, Michigan, Unpublished paper 1983
*Larson, Paul C., Editor, with Susan Brown, The Spirit of H. H. Richardson on the Midwest Prairies, University Art Museum, University of Minnesota, Minneapolis and Iowa State University Press, Ames 1988
*Ochsner, Jeffrey Karl, H. H. Richardson: Complete Architectural Works, MIT Press, Cambridge MA 1984 0-262-15023-9
*Ochsner, Jeffrey Karl, and Andersen, Dennis Alan, Distant Corner: Seattle Architects and the Legacy of H. H. Richardson, University of Washington Press, Seattle WA 2003 0-295-98238-1
*Van Rensselaer, Mariana Griswold, Henry Hobson Richardson and His Works, Dover Publications, Inc. NY 1959 (Reprint of 1888 edition) 0-486-22320-5

**แหล่งข้อมูลอื่น**
 Digital archive of American architecture: date=2008-06-15  Richardsonian Romanesque- Richardsonian Romanesque described and illustrated by buildings in Buffalo, New York- Starkweather Chapel, Ypsilanti, Michigan- Pueblo Union Depot
หมวดหมู่:สถาปัตยกรรมอเมริกัน
หมวดหมู่:สถาปัตยกรรมฟื้นฟูโรมาเนสก์
หมวดหมู่:สถาปัตยกรรมฟื้นฟู
หมวดหมู่:สถาปัตยกรรมวิกตอเรีย
อนุสัญญาว่าด้วยการยอมรับนับถือและการบังคับตามคำชี้ขาดอนุญาโตตุลาการต่างประเทศ

อนุสัญญาว่าด้วยการยอมรับนับถือและการบังคับตามคำชี้ขาดอนุญาโตตุลาการต่างประเทศ (Convention on the Recognition and Enforcement of Foreign Arbitral Awards) เรียกทั่วไปว่า อนุสัญญานิวยอร์ก (New York Convention) เป็นอนุสัญญาซึ่งที่ประชุมทูตสหประชาชาติลงมติรับเมื่อวันที่ 10 มิถุนายน ค.ศ. 1958 และมีผลใช้บังคับในวันที่ 7 มิถุนายน ค.ศ. 1959 อนุสัญญาฯ กำหนดให้ศาลรัฐที่ทำสัญญากันเปิดให้ความตกลงของเอกชนสามารถใช้การอนุญาโตตุลาการ ตลอดจนยอมรับและบังคับใช้คำชี้ขาดอนุญาโตตุลาการที่กระทำในรัฐที่ทำสัญญาอื่น อนุสัญญาฯ ถือว่าเป็นตราสารก่อตั้งสำหรับการอนุญาโตตุลาการระหว่างประเทศ และใช้กับการอนุญาโตตลุการที่ไม่ถือเป็นคำชี้ขาดในประเทศในรัฐที่กำลังแสวงการยอมรับและใช้บังคับคำชี้ขาด

**แหล่งข้อมูลอื่น**
  Uncitral-  1958 New York Convention Guide (This website was developed by Shearman & Sterling and Columbia Law School, in cooperation with UNCITRAL)-  New York Convention, gives access to information regarding the New York Convention in general, its history, its interpretation and application by the courts-  Status. Convention on the Recognition and Enforcement of Foreign Arbitral Awards (New York, 1958) (updated whenever the UNCITRAL Secretariat is informed of changes in status of the Convention.)-  The New York Convention on the UN Audiovisual Library of International Law, with an introductory note by Albert Jan van den Berg, video footage and photos related to the negotiations and adoption of the Convention.- ICCA's  Guide to the New York Convention date=2019-06-24  (The International Council for Commercial Arbitration)
หมวดหมู่:สนธิสัญญาสหประชาชาติ
หมวดหมู่:การอนุญาโตตุลาการ
หมวดหมู่:สนธิสัญญาในคริสต์ศตวรรษที่ 20
โพบอย

โพบอย (po' boy หรือ po-boy, po boy) หรือ พัวร์บอย (poor boy; ตรงตัว: เด็กชายผู้ยากจน) เป็นแซนด์วิชท้องถิ่นจากรัฐลุยเซียนา ในรูปแบบส่วนใหญ่ของโพบอยจะประกอบด้วยเนื้อสัตว์ ซึ่งนิยมใช้เนื้อย่าง, แฮมอบ หรือ อาหารทะเลทอด ส่วนใหญ่มักใช้ กุ้ง, ครอฟิช, ปลา, หอยนางรม หรือ ปูp=111 ขนมปังที่ใช้คือขนมปังฝรั่งเศสแบบนิวออร์ลีนส์ ซึ่งมีลักษณะเด่นคือความกรอบด้านนอกและนุ่มฟูด้านในp=113 
นอกจากนี้ไส้ในอาจใช้ไส้กรอกเผ็ดสไตล์ลุยเซียนา,p=112 เฟรนช์ฟรายส์, เนื้อไก่, จระเข้, เป็ด, กระต่ายทอด, ไส้กรอกบูด็อง และมัสตาร์ดแบบครีโอล
การทำแซนด์วิชโพบอยแบบดั้งเดิมจะเลือกใช้ "ขนมปังโพบอย" (Po' boy bread) ซึ่งเป็นขนมปังฝรั่งเศสแบบท้องถิ่นของนิวออร์ลีนส์ มีลักษณะเด่นคือใช้แป้งน้อยกว่าแต่ใส่น้ำมากกว่าบาแกต ส่งผลให้ขนมปังมีความนุ่มฟูมากกว่า ขนมปังแบบโพบอยเริ่มมีขึ้นในยุค 1700s ที่ซึ่งสภาพภูมิอากาศแถบอ่าวไม่เอื้อต่อการผลิตแป้งในจำนวนมาก

**อ้างอิง**

**บรรณานุกรม**
 isbn=9780393072068  
หมวดหมู่:อาหารลุยเซียนา
หมวดหมู่:แซนด์วิชอเมริกัน
หมวดหมู่:อาหารนิวออร์ลีนส์
พระแม่นางผลทิพย์สุวรรณ (เขียว)

พระแม่นางผลทิพย์สุวรรณ นามเดิม เขียว เป็นบาทบริจาริกาตำแหน่งพระแม่นางชั้นเอกฝ่ายซ้ายในสมเด็จพระหริรักษ์รามมหาอิศราธิบดี หรือนักองค์ด้วง โดยได้รับการแต่งตั้งเมื่อ พ.ศ. 2391 และเป็นพระชนนีของพระองค์เจ้าจอจแรด ครั้นใน พ.ศ. 2399 สมเด็จพระหริรักษ์รามมหาอิศราธิบดีจัดพระราชพิธีเกศากันต์แก่พระองค์เจ้าจอจแรด จึงพระราชทานพระนามใหม่ว่า ศิริวงษ์
ทว่าหลังสมเด็จพระหริรักษ์รามมหาอิศราธิบดีเสด็จสวรรคต พระบาทสมเด็จพระนโรดม บรมรามเทวาวตาร หรือนักองค์ราชาวดี ไม่พอพระทัยพฤติกรรมของพระองค์เจ้าวัตถาและพระองค์เจ้าศิริวงษ์นัก เพราะเห็นว่ามีพฤติการณ์เป็นกบฏ มีพระราชประสงค์จะให้อนุชาต่างพระชนนีทั้งสองพระองค์นี้เสด็จกลับกรุงเทพมหานครเสีย
กระทั่งใน พ.ศ. 2404 พระบาทสมเด็จพระนโรดมทรงให้ไพร่พลใช้อาวุธปืนยิงพระตำหนักของพระองค์เจ้าวัตถาและพระองค์เจ้าศิริวงษ์ทำนองว่าปลุกให้ตื่น จะได้กลับไปกรุงเทพมหานครเร็ว ๆ แต่ไพร่พลของพระองค์เจ้าวัตถาถืออาวุธออกมาตอบโต้บ้าง พระองค์เจ้าวัตถาเห็นว่าสู้ไม่ไหว จึงทรงพายายแก้ว (พระอัยยิกา) แม่นางคำ (พระมารดา) และแม่นางดอกบัว (หม่อมในพระองค์) พร้อมบ่าวไพร่ ขี่ม้าหนีไปกรุงเทพมหานคร ต่อมาพระบาทสมเด็จพระนโรดมตรัสให้ออกญาเสนาธิบดี (เล็ก) กับออกญาราชเดชะ (เอก) ยกไพร่พลไล่ตามจนสุดเขตแดน แล้วให้จับพระแม่นางผลทิพย์สุวรรณ พระชนนีของพระองค์เจ้าศิริวงษ์ จำขังในพระราชวัง

**อ้างอิง**
 เชิงอรรถ
 บรรณานุกรม-  จำนวนหน้า = 336
หมวดหมู่:บาทบริจาริกาในราชสำนักกัมพูชา
หมวดหมู่:นักโทษของประเทศกัมพูชา
สมเด็จพระวรราชินี (เภา)

สมเด็จพระวรราชินีนาถ (พ.ศ. 2363–2412) พระนามเดิม เภา หรือ เพา เป็นพระเทพีในสมเด็จพระหริรักษ์รามมหาอิศราธิบดี และเป็นพระวรราชมารดาในพระบาทสมเด็จพระสีสุวัตถิ์

**พระราชประวัติ**
สมเด็จพระวรราชินีนาถ ประสูติเมื่อมะโรงโทศก มีพระนามเดิมว่า เภา หรือ เพา เป็นธิดาของพระมนตรีธิราช เบื้องต้นทรงเข้ารับราชการเป็นบาทบริจาริกาในตำแหน่งพระสนมชั้นแม่นาง ตามเสด็จนักองค์ด้วงเมื่อครั้งประทับอยู่วังเจ้าเขมรในกรุงเทพมหานคร ประสูติกาลพระราชโอรสพระองค์หนึ่งคือ นักองค์ศรีสวัสดิ ประสูติเมื่อปีชวดโทศก
หลังสมเด็จพระหริรักษ์รามมหาอิศราธิบดีขึ้นเสวยราชสมบัติกรุงกัมพูชาแล้ว ทรงตั้งพระนามแก่เจ้านายฝ่ายในและบรรดาศักดิ์บาทบริจาริกาในราชสำนักทั้งหมด ทรงพระกรุณาพระราชทานพระนามแก่นักนางเภา เป็น พระปิโยพระบรมอัจฉราอับศร ในตำแหน่งพระเทพี คู่กับนักนางแป้น ที่ทรงพระกรุณาพระราชทานพระนามว่า พระปิโยพระบรมท้าวธิดา
พระปิโยพระบรมอัจฉราอับศรสวรรคตในปีมะโรงสัมฤทธิศก ตรงกับ พ.ศ. 2412 สิริพระชนมายุ 42 พรรษา หลังพระบาทสมเด็จพระสีสุวัตถิ์ เสวยราชสมบัติกรุงกัมพูชา จึงสถาปนาพระราชชนนีขึ้นเป็นสมเด็จพระวรราชินีนาถย้อนหลัง พระอัฐิถูกบรรจุไว้ภายในพระเจดีย์สมเด็จพระหริรักษ์มหาอิศราธิบดี บนเขาพระราชทรัพย์ อำเภอพญาฦๅ จังหวัดกันดาล เคียงกับพระสวามี และสมเด็จพระวรราชินี (แป้น)

**อ้างอิง**
 เชิงอรรถ
 บรรณานุกรม- อ้างหนังสือ | ผู้แต่ง = ทิพากรวงศมหาโกษาธิบดี (ขำ บุนนาค), เจ้าพระยา | ชื่อหนังสือ = พระราชพงศาวดารกรุงรัตนโกสินทร์ รัชกาลที่ 3 | URL =| พิมพ์ที่ = ไทยควอลิตี้บุ๊คส์ (2006) | จังหวัด = กรุงเทพฯ | ปี = 2560 | ISBN = 978-616-514-575-6 | จำนวนหน้า = 360-  จำนวนหน้า = 336-  จำนวนหน้า = 232-  จำนวนหน้า = 224
หมวดหมู่:ราชสกุลสีสุวัตถิ์
หมวดหมู่:บาทบริจาริกาในราชสำนักกัมพูชา
หมวดหมู่:สมเด็จพระราชชนนีพันปีหลวง
หมวดหมู่:ชาวกัมพูชาในประเทศไทย
วรสิทธิ์ กัลป์ตินันท์

วรสิทธิ์ กัลป์ตินันท์ (เกิด
24 เมษายน พ.ศ. 2520) บอมบ์ ปัจจุบันดำรงตำแหน่งสมาชิกสภาผู้แทนราษฎรจังหวัดอุบลราชธานี 4 สมัย ในสังกัดพรรคเพื่อไทย และอดีตประธานคณะกรรมาธิการการอุตสาหกรรมในสภาผู้แทนราษฎรไทย ชุดที่ 25

**ประวัติ**
วรสิทธิ์ เกิดเมื่อวันที่ 24 เมษายน พ.ศ. 2520 เป็นบุตรนายเกรียง กัลป์ตินันท์ อดีต สส.อุบลราชธานี เขาสำเร็จการศึกษาระดับปริญญาตรี ศิลปศาสตรบัณฑิต การพัฒนาชุมชน จากมหาวิทยาลัยราชภัฏอุบลราชธานี ระดับปริญญาโท รัฐประศาสนศาสตรมหาบัณฑิต จากมหาวิทยาลัยเฉลิมกาญจนา จังหวัดศรีสะเกษ
ด้านครอบครัวสมรสกับพิศทยา ไชยสงครามนายกเทศมนตรีนครอุบลราชธานี เมื่อ 22 พฤษภาคม พ.ศ. 2562

**การทำงาน**
วรสิทธิ์ เป็นนักธุรกิจในพื้นที่อุบลราชธานี ถือครองหุ้นในกิจการอาทิ หจก.อุบลวรสิทธิ์ และบริษัท กัลป์ตินันท์ จำกัด เขาเข้าสู่งานการเมืองโดยการลงสมัครรับเลือกตั้งสมาชิกสภาผู้แทนราษฎรจังหวัดอุบลราชธานี ในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2550 สังกัดพรรคพลังประชาชน พร้อมกับ โกวิทย์ ธรรมานุชิต และสมบัติ รัตโน แต่นายวรสิทธิ์ ได้รับเลือกตั้งเป็น สส.สมัยแรกเพียงคนเดียวที่มาจากพรรคพลังประชาชน ส่วนอีก 2 ที่นั่งเป็นของพรรคประชาธิปัตย์
ต่อมาในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2554 และการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2562 เขาได้รับเลือกตั้งต่อเนื่อง ในนามพรรคเพื่อไทย และในปี 2563 ได้รับเลือกเป็นประธานคณะกรรมาธิการการอุตสาหกรรม ในสภาผู้แทนราษฎรไทย ชุดที่ 25

**สมาชิกสภาผู้แทนราษฎร**
วรสิทธิ์ กัลป์ตินันท์ ได้รับเลือกตั้งเป็นสมาชิกสภาผู้แทนราษฎรในปี พ.ศ. 2550 สังกัดพรรคพลังประชาชน และได้รับเลือกอีก 4 สมัยติดต่อกัน คือ
# การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2550 จังหวัดอุบลราชธานี สังกัดพรรคพลังประชาชน  → พรรคเพื่อไทย
# การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2554 จังหวัดอุบลราชธานี สังกัดพรรคเพื่อไทย
# การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2562 จังหวัดอุบลราชธานี สังกัดพรรคเพื่อไทย
# การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2566 จังหวัดอุบลราชธานี สังกัดพรรคเพื่อไทย

**เครื่องราชอิสริยาภรณ์**

**อ้างอิง**
หมวดหมู่:บุคคลจากจังหวัดอุบลราชธานี
หมวดหมู่:นักธุรกิจชาวไทย
หมวดหมู่:นักการเมืองไทย
หมวดหมู่:สมาชิกสภาผู้แทนราษฎรจังหวัดอุบลราชธานี
หมวดหมู่:พรรคพลังประชาชน (พ.ศ. 2541)
หมวดหมู่:นักการเมืองพรรคเพื่อไทย
หมวดหมู่:บุคคลจากมหาวิทยาลัยราชภัฏอุบลราชธานี
หมวดหมู่:บุคคลจากมหาวิทยาลัยเฉลิมกาญจนา
หมวดหมู่:ผู้ได้รับเครื่องราชอิสริยาภรณ์ ม.ว.ม.
หมวดหมู่:ผู้ได้รับเครื่องราชอิสริยาภรณ์ ป.ช.
เพชรชมพู กิจบูรณะ

เพชรชมพู กิจบูรณะ (เกิด 19 ตุลาคม พ.ศ. 2536) เพชร อดีตสมาชิกสภาผู้แทนราษฎร แบบบัญชีรายชื่อ สังกัดพรรครวมพลัง และเป็นสมาชิกสภาผู้แทนราษฎรที่อายุน้อยที่สุดในสภาผู้แทนราษฎรไทย ชุดที่ 25

**ประวัติ**
เพชรชมพู กิจบูรณะ เกิดเมื่อวันที่ 19 ตุลาคม พ.ศ. 2536 ที่กรุงเทพมหานคร เข้าเรียนระดับประถมในประเทศไทย จากนั้นเข้าเรียนชั้นมัธยมในประเทศสิงคโปร์ ต่อมาสำเร็จการศึกษาระดับปริญญาตรี Bachelor of Arts (Philosophy, Politics & Economics) จากมหาวิทยาลัยเดอรัม ประเทศอังกฤษ และ Bachelor of Law BPP UNIVERSITY ประเทศอังกฤษ

**การทำงาน**
เพชรชมพู กิจบูรณะ ทำกิจกรรมเกี่ยวกับการเมืองโดยเคยขึ้นปราศรัยบนเวที กปปส. รวมถึงยังเคยเป็นตัวแทนประเทศขึ้นเวทีระดับโลกอย่าง One Young World เมื่อปี 2557 ที่ประเทศไอร์แลนด์
เพชรชมพู เป็นผู้ร่วมก่อตั้งพรรครวมพลังประชาชาติไทย และเป็นโฆษกพรรค และลงสมัครรับเลือกตั้งสมาชิกสภาผู้แทนราษฎรแบบบัญชีรายชื่อ สังกัดพรรครวมพลังประชาชาติไทย ในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2562 ได้รับเลือกตั้งเป็น ส.ส.ที่มีอายุน้อยที่สุดในสภาผู้แทนราษฎร
วันจันทร์ที่ 18 ตุลาคม ปี พ.ศ. 2564 เธอได้ยื่นหนังสือลาออกจากการเป็นสมาชิกพรรครวมพลังประชาชาติไทย ส่งผลให้พ้นจากสมาชิกภาพ ส.ส. ในทันที โดยมี นางสุเนตตา แซ่โก๊ะ ขึ้นมาดำรงตำแหน่งแทน

**เครื่องราชอิสริยาภรณ์**

**อ้างอิง**
หมวดหมู่:บุคคลจากกรุงเทพมหานคร
หมวดหมู่:นักการเมืองสตรีชาวไทย
หมวดหมู่:สมาชิกสภาผู้แทนราษฎรไทยแบบบัญชีรายชื่อ
หมวดหมู่:พรรครวมพลัง
หมวดหมู่:นักการเมืองที่เป็นแนวร่วมกปปส.
หมวดหมู่:ผู้ได้รับเครื่องราชอิสริยาภรณ์ ท.ม.
หมวดหมู่:บุคคลจากมหาวิทยาลัยเดอรัม
สกุลมันแกว

สกุลมันแกว (Pachyrhizus) เป็นพืชตระกูลถั่วที่มีถิ่นกำเนิดในทวีปอเมริกาในเขตร้อนและกึ่งเขตร้อน สกุลมันแกวมีประมาณอย่างน้อย 4-5 ชนิด ทุกชนิดเป็นเถาเลื้อย มีหัวเดี่ยวอวบใหญ่ขยายจากรากแก้ว ส่วนมากกินได้ ใบประกอบด้วย 3 ใบย่อยซึ่งมีรูปทรงและแบบขอบใบต่าง ๆ ดอกมีสีขาว ชมพู ฟ้า ม่วง เป็นช่อ เมล็ดออกทรงสี่เหลี่ยมจตุรัสค่อนข้างแบน เรียงในฝัก

**ชนิด**
สกุลมันแกวเป็นสกุลพืชที่มีจำนวนชนิดไม่มาก มีประมาณอย่างน้อย 4-5 ชนิด ได้แก่

**อ้างอิง**
หมวดหมู่:วงศ์ย่อยถั่ว
หมวดหมู่:พืชหัว
หมวดหมู่:ชาววิกิพีเดียที่ใช้ดิสคอร์ด

หมวดหมู่นี้แสดงรายชื่อชาววิกิพีเดียที่ใช้ดิสคอร์ด (Discord) หากต้องการเพิ่มตัวเองในหมวดหมู่นี้ ทำได้โดยเพิ่มข้อความนี้ในหน้าผู้ใช้ของคุณ 
หรือเพิ่มกล่องผู้ใช้ ผู้ใช้ ดิสคอร์ด หรือ User Discord ตัวอย่างการใช้งานข้างล่างนี้
จะแสดงผลเป็น
จะแสดงผลเป็น
ดิสคอร์ด
ซีเจ อีเอ็นเอ็ม

ซีเจ อีเอ็นเอ็ม (CJ ENM, ย่อมาจาก CJ Entertainment aNd Merchandising; 씨제이이엔엠) เป็นบริษัทบันเทิงและค้าปลีกของเกาหลีใต้ที่ก่อตั้งขึ้นในปี 2018 
ซีเจ อีเอ็นเอ็ม ก่อตั้งขึ้นจากการควบรวมกิจการของ 2 บริษัทย่อยของกลุ่มซีเจ คือซีเจ อีแอนด์เอ็ม และ ซีเจ โอ ช้อปปิ้ง ตามลำดับในเดือนกรกฎาคม 2018 และเมื่อเร็ว ๆ นี้ บริษัทฯ ได้จัดทำข้อตกลงสิทธิ์ดูก่อนใคร (First-look deal) ร่วมกับวอร์เนอร์ฮอริซอน

**แผนกย่อย**
 ซีเจ อีเอ็นเอ็ม แผนกการบันเทิง - ดำเนินธุรกิจเป็นบริษัทบันเทิงและสื่อ- ซีเจ อีเอ็นเอ็ม แผนกเชิงพาณิชย์ - ดำเนินธุรกิจเป็นบริษัทแนะนำสินค้า

**ที่ตั้ง**
 ซีเจ อีเอ็นเอ็ม แผนกการบันเทิง: 66 ถนนซังกัมซาน-โร เขตมาโพ กรุงโซล ประเทศเกาหลีใต้- ซีเจ อีเอ็นเอ็ม แผนกเชิงพาณิชย์: 870-13 ถนนกวาชอน-แดโร เขตซอโช กรุงโซล ประเทศเกาหลีใต้

**หมายเหตุ**

**อ้างอิง**

**แหล่งข้อมูลอื่น**
 CJENMofficial
*cjenm.official
*ซีเจ อีเอ็นเอ็ม
หมวดหมู่:กลุ่มซีเจ
หมวดหมู่:บริษัทการบันเทิงของเกาหลีใต้
หมวดหมู่:บริษัทในโซล
หมวดหมู่:บริษัทเกาหลีใต้ที่ก่อตั้งในปี พ.ศ. 2561
หมวดหมู่:บริษัทด้านสื่อของเกาหลีใต้
วัดแก้วมงคล (จังหวัดสมุทรสาคร)

วัดแก้วมงคล เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลกาหลง อำเภอเมืองสมุทรสาคร จังหวัดสมุทรสาคร มีที่ดินตั้งวัดเนื้อที่ 20 ไร่ ทางทิศใต้ของวัดจดชายทะเล
วัดแก้วมงคลตั้งเมื่อวันที่ 4 มกราคม พ.ศ. 2510 ชาวบ้านได้สร้างวัดขึ้นในหมู่บ้านโดยมีพระครูอภิชัยที่ได้ธุดงค์มาจากเชียงใหม่ มาเป็นเจ้าอาวาสรูปแรกและได้ช่วยกันบูรณะและพัฒนาวัดมาจนถึงปัจจุบัน ได้รับพระราชทานวิสุงคามสีมา เมื่อ พ.ศ. 2511 เขตวิสุงคามสีมา กว้าง 20 เมตร ยาว 40 เมตร ได้รับพระราชทานวิสุงคามสีมาครั้งหลังเมื่อวันที่ 20 กันยายน พ.ศ. 2550 วัดยังให้ทางราชการสร้างโรงเรียนบ้านชายทะเลกาหลงในที่ดินของวัด ได้ก่อตั้งขึ้น เมื่อวันที่ 22 สิงหาคม พ.ศ. 2483 โดยอาศัยซากเรือสำเภาจีนที่มาอับปางอยู่ที่ชายทะเลกาหลงมาสร้าง แต่ในปี พ.ศ. 2563 ได้ปิดตัวลงอย่างถาวร เนื่องจากเป็นโรงเรียนขนาดเล็กที่สุดในสมุทรสาครและจำนวนนักเรียนที่น้อยลงในแต่ละปีการศึกษา 
อาคารเสนาสนะ ได้แก่ อุโบสถ กว้าง 20 เมตร ยาว 40 เมตร สร้างเมื่อ พ.ศ. 2502 เป็นอาคารไม้ หอสวดมนต์ กว้าง 12 เมตร ยาว 22 เมตร สร้างเมื่อ พ.ศ. 2527 เป็นอาคารไม้ กุฏิสงฆ์ จำนวน 5 หลัง เป็นอาคารไม้ ศาลาอเนกประสงค์ กว้าง 11 เมตร ยาว 25 เมตร สร้างเมื่อ พ.ศ. 2543 เป็นอาคารไม้ หอกลอง หอระฆัง และโรงครัว 

**รายนามเจ้าอาวาส**
 พระครูอภิชัย อภิชโย พ.ศ. 2501–2512- พระอธิการจันทร์ ฐานิโย พ.ศ. 2513–2531- พระครูสาครรัตนมงคล พ.ศ. 2532

**อ้างอิง**
แก้วมงคล
วัดเทียนถวาย

วัดเทียนถวาย เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลบ้านใหม่ อำเภอเมืองปทุมธานี จังหวัดปทุมธานี

**ประวัติ**
วัดเทียนถวายสร้างขึ้นเมื่อประมาณ พ.ศ. 1880 เล่ากันว่า พระเจ้าอู่ทองในฐานะเป็นเจ้าเมืองขณะนั้น ทรงสั่งให้สร้างขึ้นในคราวที่ได้อพยพหนีโรคระบาดมาตั้งกองเกวียนพักอาศัยกลางคืนจุดไฟสว่างไสว พักอยู่ประมาณ 1 เดือนเศษ ก่อนที่จะอพยพกลับเมือง ขนานนามวัดว่า วัดเกวียนไสว แต่ต่อมาเพี้ยนมาเป็น "วัดเทียนถวาย" ชาวบ้านยังเรียกอีกชื่อว่า วัดเหล้าจืด หมายถึงคนเมาสุรามาถึงวัดนี้ก็หายเมาเสมือนกับว่าเหล้าจืด เพราะเกรงกลัวเจ้าอาวาสในสมัยก่อนนี้คือ พระธรรมานุสารี (สว่าง ธมฺม โชโต) 
วัดได้รับพระราชทานวิสุงคามสีมาแต่เดิมประมาณ พ.ศ. 1885 เขตวิสุงคามสีมา กว้าง 19.80 เมตร ยาว 29 เมตร พระบาทสมเด็จพระจุลจอมเกล้าเจ้าอยู่หัวได้เคยเสด็จทางชลมารคพร้อมด้วย ข้าราชบริพารเมื่อวันที่ 28 กรกฎาคม ร.ศ. 125 (พ.ศ. 2449) ได้พระราชทานพระราชทรัพย์ 20 บาท พร้อมกับโปรดให้ถ่ายพระบรมฉายาลักษณ์ร่วมกับพระธรรมานุสารีเจ้าอาวาสขณะนั้นด้วย
สภาพทางภูมิศาสตร์ของวัด มีต้นไม้โบราณมาก ต้นใหญ่ เช่น ต้นตะเคียน แต่ไม่ปรากฏต้นตาลโตนดตามที่สุนทรภู่ไว้ในนิราศพระบาท เมื่อครั้งพระสัมพันธวงศ์เธอ พระองค์เจ้าปฐมวงศ์เสด็จไปนมัสการพระพุทธบาทสระบุรี โดยกล่าวว่า "สูงละลิ่วทิวเมฆเป็นหมอกมน สะพรั่งต้นตาลโตนดอนาถครัน" ชาวบ้านเล่าว่า ต้นตาลที่หมดไปเพราะบริเวณนี้น้ำท่วม หลังจากการขุดคลองรังสิตทำให้เกิดน้ำวนและมีพื้นดินงอกเพิ่มขึ้น น้ำจึงท่วมเป็นประจำ ภายหลังจึงได้สร้างเขื่อนกั้นน้ำ แต่ไม่สามารถป้องกันได้ ต้นตาลจึงตายหมด

**อาคารเสนาสนะ**
อาคารเสนาสนะที่สำคัญ คือ อุโบสถศิลปะสมัยอยุธยา ภายในประดิษฐานพระประธานปางมารวิชัยและพระพุทธรูปปางป่าเลไลย์ ที่หน้าบันตกแต่งด้วยลายปูนปั้นเป็นรูปวิทยาธรในป่าหิมพานต์ผุดขึ้นจากดอกไม้ มีลายกระหนกเครือเถาประกอบด้วยช่อฟ้า ใบระกา หางหงส์ นอกจากนี้ภายในวัดยังพบเจดีย์ย่อมุมไม้สิบสอง

**รายนามเจ้าอาวาส**
 พระธรรมานุสารี (คำนึง ตุสฺสิโก) พ.ศ. 2404- พระธรรมานุสารี (สว่าง ธมฺมโชโต) พ.ศ. 2435- พระปทุมวรนายก (สอน พุทฺธิสาโร) พ.ศ. 2496–2504- พระธรรมานุสารี (คำนึง ตุสฺสิโก) พ.ศ. 2504–2511- พระครูปทุมรัตนพิทักษ์ (สุวรรณ ฐานิสฺสโร) พ.ศ. 2511–2562- พระมหาสมเกียรติ รวิวณฺโณ พ.ศ. 2562–ปัจจุบัน

**อ้างอิง**
เทียนถวาย
หมวดหมู่:โบราณสถานในจังหวัดปทุมธานี
วัดแพรก

วัดแพรก แพฺรก เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในหมู่ที่ 4 บ้านหัวคูนอก ตำบลปลายบาง อำเภอบางกรวย จังหวัดนนทบุรี
ประวัติการสร้างวัดแพรกมีการเล่าไว้สองแบบ แบบแรกกล่าวว่า วัดแพรกสร้างขึ้นในสมัยอยุธยาตอนกลาง มีเรื่องเล่าว่า เดิมบริเวณนี้เป็นท้องนา มีครอบครัวชาวมอญอาศัยอยู่ ชาวมอญชื่อนายทองซึ่งชาวบ้านเรียกว่าท่านขุนทอง มีภรรยาชื่อนางแจก ได้ให้บุตรชายชื่อนายมากหรือนายบุญมากบวชเป็นพระ โดยต้องเดินแห่ลัดทุ่งไปบวชที่วัดปรางค์หลวงและจำพรรษาที่วัดโบสถ์บน เมื่อครอบครัวของท่านขุนทองเดินทางไปทำบุญที่วัดด้วยความยากลำบาก พระบุญมากจึงปรารภกับโยมพ่อและโยมแม่ของท่านว่าสมควรสร้างวัดขึ้นในหมู่บ้านของพวกตน ครอบครัวชาวมอญนี้จึงได้สร้างวัดขึ้น โดยนางแจกบริจาคที่นา 9 ไร่ และนิมนต์พระอาจารย์บัวหรืออาจารย์สายบัว ธมฺมรกฺขิโต มาเป็นประธานในการสร้าง ชาวบ้านเรียกวัดว่า วัดยายแจก เมื่อท่านขุนทองถึงแก่กรรม นางแจกก็สร้างวิหารอุทิศแก่ท่านขุนทอง และเมื่อท่านอาจารย์สายบัวมรณภาพ นางแจกก็สร้างพระพุทธรูปปางปาลิไลยก์ขึ้น 2 องค์ ไว้หน้าวิหาร บรรดาชาวพุทธพากันเรียกพระพุทธรูปองค์นี้ว่า หลวงพ่อบัว และต่อมาได้เรียกชื่อวัดเพี้ยนกันไปจนกลายเป็น "วัดแพรก" เมื่อราว พ.ศ. 2230 ส่วนแบบที่สองมาจากหนังสือ ประวัติวัดทั่วราชอาณาจักร เล่ม 2 ซึ่งกล่าวว่า วัดแพรกสร้างขึ้นเมื่อ พ.ศ. 2440 ที่ดินที่ตั้งวัดนั้นปรากฏว่าเป็นที่ดินพระราชทานตั้งแต่สมัยพระบาทสมเด็จพระจอมเกล้าเจ้าอยู่หัว วัดตั้งอยู่ริมคลองตรงที่คลองสี่สายมาตัดกัน ได้แก่ คลองหัวคู คลองบางคูเวียง คลองขื่อขวาง และคลองปลายบาง บริเวณนี้เป็นที่จอดพักแพไม้ไผ่ดูเกะกะไม่เป็นระเบียบ ชาวบ้านเรียกว่า "วัดแพรก" แพ-รก นานเข้าก็ออกเสียงเพี้ยนเป็น แพฺรก
วัดแพรกได้รับพระราชทานวิสุงคามสีมาเมื่อวันที่ 25 ตุลาคม พ.ศ. 2516 เขตวิสุงคามสีมากว้าง 15 เมตร ยาว 32 เมตร และได้ผูกพัทธสีมาเมื่อ พ.ศ. 2517

**รายนามเจ้าอาวาส**
 พระอธิการแช่ม- พระอธิการผ่อง- พระอธิการธรรม- พระอธิการพรม- พระอธิการศิล (สิน)- พระอธิการจุ่น- พระอธิการไสว- พระสมุห์บุญชู- พระครูสมุห์โสภณ- พระครูปลัดอภิรักษ์ อตฺตกาโม- พระอธิการสุวิทย์ ชาตเมโธ

**อ้างอิง**
แพรก
สุเทพ อู่อ้น

สุเทพ อู่อ้น (เกิด 26 ธันวาคม พ.ศ. 2512) อดีตประธานสหภาพแรงงาน อดีตสมาชิกสภาผู้แทนราษฎรแบบบัญชีรายชื่อ ประธานคณะกรรมาธิการการแรงงาน สภาผู้แทนราษฎรอดีตสมาชิกสภาผู้แทนราษฎรไทยและอดีตกรรมการบริหารพรรคก้าวไกล

**ประวัติ**
สุเทพ อู่อ้น เกิดเมื่อวันที่ 26 ธันวาคม พ.ศ. 2512 สำเร็จการศึกษารัฐประศาสนศาสตรบัณฑิต (การจัดการ) จากคณะมนุษยศาสตร์และสังคมศาสตร์ มหาวิทยาลัยทักษิณ

**การทำงาน**

**งานด้านแรงงาน**
สุเทพ อู่อ้น เคยทำงานบริษัท อีซูซุ มอเตอร์ (ประเทศไทย) จำกัด เป็นผู้ก่อตั้งสหภาพแรงงานยานยนต์และอะไหล่อีซูซุ ประเทศไทย ปี 2541 เป็นผู้ก่อตั้งสมาพันธ์แรงงานอีซูซุ ประเทศไทย ปี 2556 และเป็นผู้ร่วมสนับสนุนการจัดตั้งสภาองค์การลูกจ้างแรงงานยานยนต์แห่งประเทศไทย โดยดำรงตำแหน่งรองประธานสภาฯ

**งานการเมือง**
ต่อมาเขาได้เข้าร่วมกิจกรรมทางการเมืองกับพรรคอนาคตใหม่ นำโดย ธนาธร จึงรุ่งเรืองกิจ และลงสมัครรับเลือกตั้ง ส.ส. แบบบัญชีรายชื่อ ในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2562 เดิมเป็น ส.ส. สังกัดพรรคอนาคตใหม่ เมื่อพรรคอนาคตใหม่ถูกยุบเมื่อวันที่ 21 ก.พ. 2563 ก็ได้ย้ายไปสังกัดพรรคก้าวไกลตั้งแต่เดือนมีนาคม 2563 และเขาได้รับเลือกเป็นกรรมการบริหารพรรค และได้รับเลือกเป็นประธานคณะกรรมาธิการแรงงานในสภาผู้แทนราษฎรไทย ชุดที่ 25
สุเทพ ได้เลื่อนขึ้นมาเป็น ส.ส.สมัยที่ 2 แทนณธีภัสร์ กุลเศรษฐสิทธิ์ ซึ่งพ้นจากตำแหน่งด้วยคำพิพากษาของศาลอาญามีนบุรี คดีเมาแล้วขับ เมื่อเดือนกรกฎาคม พ.ศ. 2566

**ประวัติการลงสมัครรับเลือกตั้ง ส.ส.**
# การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2562 แบบบัญชีรายชื่อ สังกัดพรรคอนาคตใหม่ → พรรคก้าวไกล
# การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2566 แบบบัญชีรายชื่อ สังกัดพรรคก้าวไกล (เลื่อนแทน)

**เครื่องราชอิสริยาภรณ์**

**อ้างอิง**

**แหล่งข้อมูลอื่น**
หมวดหมู่:บุคคลจากจังหวัดนนทบุรี
หมวดหมู่:นักการเมืองไทย
หมวดหมู่:สมาชิกสภาผู้แทนราษฎรไทยแบบบัญชีรายชื่อ
หมวดหมู่:พรรคอนาคตใหม่
หมวดหมู่:พรรคก้าวไกล
หมวดหมู่:บุคคลจากคณะมนุษยศาสตร์และสังคมศาสตร์ มหาวิทยาลัยทักษิณ
หมวดหมู่:ผู้ได้รับเครื่องราชอิสริยาภรณ์ ท.ช.
หมวดหมู่:ผู้ได้รับเครื่องราชอิสริยาภรณ์ ท.ม.
ตอนเย็น

ภาพบรรยากาศบนอ่าวเนเปิลส์ มองเห็น เขาวิซูเวียส โดยถ่ายในเวลา 19.30 นาที ตามเวลาท้องถิ่น
ตอนเย็น เป็นช่วงเวลาของวันตั้งแต่ตอนบ่าย ไปจนถึงช่วงต้นกลางคืน เวลาที่แน่นอนที่เริ่มต้นและสิ้นสุดของตอนเย็น จะขึ้นอยู่กับสถานที่ ช่วงเวลาของปีและวัฒนธรรม แต่โดยทั่วไปมักถือกันว่าเริ่มต้นเมื่อดวงอาทิตย์เคลื่อนที่ต่ำลงบนท้องฟ้าและยาวนานไปจนถึงช่วงสนธยา

**นิรุกติศาสตร์**
คำนี้มาจากภาษาอังกฤษเก่า ǣfnung ซึ่งหมายถึง 'การมาของเย็น, พระอาทิตย์ตก, เวลารอบดวงอาทิตย์ตก' ซึ่งมีที่มาจาก æfnian ที่มีความหมายว่า "กลายเป็นตอนเย็นเติบโตไปสู่ตอนเย็น" æfnian ภาษาอังกฤษเก่า มีต้นกำเนิดมาจาก æfen (eve) ซึ่งหมายถึง "เวลาระหว่างพระอาทิตย์ตกและความมืดมิด" และมีความหมายเหมือนกันกับ (ภาษาอังกฤษเก่า æfen) ซึ่งหมายถึงการสิ้นสุดของวัน การใช้ "ตอนเย็น" มีขึ้นตั้งแต่กลางศตวรรษที่ 15

**ความสำคัญทางวัฒนธรรม**
บางภาษาที่ใช้ช่วงเวลาของวันในการทักทายจะมีคำทักทายพิเศษสำหรับตอนเย็น เช่น "Good Evening" ในภาษาอังกฤษ โดยปกติแล้วผู้คนจะไม่กล่าวลาโดยพูดว่า "สวัสดีตอนเย็น" แต่ก็สามารถทักทายด้วยคำว่า "สวัสดีตอนเย็น" และเมื่อจะกล่าวลาก็จะพูดว่า "ราตรีสวัสดิ์" แทนที่จะพูดว่า "สวัสดีตอนเย็น" แม้ว่าตอนนี้อาจจะยังเป็นตอนเย็น อยู่ก็ตาม 
ในภาษาอังกฤษ หลายคนทักทายใครบางคนด้วยคำว่า "Evening" แบบสั้น ๆ แทนที่จะเป็น "Good Evening" กิจกรรมทางสังคมและครอบครัวมักจัดขึ้นในช่วงเวลานี้ เช่น งานเลี้ยงอาหารมื้อเย็น หรืองานสังสรรค์ และความบันเทิงที่เป็นทางการมากขึ้น เช่น งานปาร์ตี้ โดยเฉพาะอย่างยิ่งงานเต้นรำ

**แหล่งข้อมูลอื่น**

**ดูเพิ่ม**
 พลบค่ำ- พระอาทิตย์ตก
นานะ นัตสึเมะ

นานะ นัตสึเมะ (夏目ナナ; Nana Natsume; 23 มกราคม ค.ศ. 1980 – ) เป็นนักแสดงหญิงชาวญี่ปุ่น, อดีตเอวีไอดอล และผู้มีชื่อเสียงในประเทศญี่ปุ่น

**ชีวิตและอาชีพ**
นัตสึเมะเกิดเมื่อวันที่ 23 มกราคม ค.ศ. 1980 ที่ซาไก จังหวัดโอซากะ ประเทศญี่ปุ่น (วันเกิดของเธอมักได้รับการรายงานว่าเป็น ค.ศ. 1982 และยังคงระบุไว้ในโปรไฟล์เอสโอดีของเธอ แต่เว็บไซต์อย่างเป็นทางการของเธอระบุปีเกิดของเธอเป็น ค.ศ. 1980) หลังจากสำเร็จการศึกษาจากไฮสกูล เธอได้ทำงานเป็นผู้ช่วยทันตแพทย์และพนักงานขายอสังหาริมทรัพย์ เธอเริ่มอาชีพในวงการบันเทิงด้วยการปรากฏตัวในรายการออนเกิลส์ไฟล์และคิวเออร์ซิกไนต์ ซึ่งเป็นรายการโทรทัศน์ท้องถิ่นช่วงดึกโอซากะ กระทั่งได้รับการทาบทามเพื่อทำงานในสื่อลามกเมื่อ ค.ศ. 2002 เธอย้ายไปโตเกียว โดยได้ปรากฏตัวในภาพถ่ายของนิตยสารหลายฉบับรวมถึงชูกังเก็นไดและวีคลีโพสต์ นอกจากนี้ เธอยังได้รับการนำเสนอในหนังสือภาพถ่ายชื่อ 727 ในเดือนกรกฎาคม ค.ศ. 2002 และในดีวีดี "อิมเมจ" (ไม่เปลือย) ในชื่อนานะ ซึ่งวางจำหน่ายในเดือนพฤศจิกายน ค.ศ. 2002

**อ้างอิง**

**แหล่งที่มา**
 language=ja- publisher=www.jmate.com- url-status=dead- archivedate=2007-10-13- url-status=dead

**แหล่งข้อมูลอื่น**
  Nana Natsume's Blog 
หมวดหมู่:นักแสดงหนังโป๊หญิงชาวญี่ปุ่น
หมวดหมู่:นางแบบประเภทกราวียัวร์ชาวญี่ปุ่น
หมวดหมู่:ผู้มีชื่อเสียงทางโทรทัศน์ชาวญี่ปุ่น
หมวดหมู่:บุคคลจากซาไก
เหตุกราดยิงที่เฟดเอกซ์ในอินเดียแนโพลิส

ในวันที่ 15 เมษายน ค.ศ.​ 2021 เกิดเหตุกราดยิงหมู่ที่โกดังแห่งหนึ่งของเฟดเอกซ์กราวด์ในมชเมืองอินเดียแนโพลิส รัฐอินเดียนา สหรัฐอเมริกา ส่งผลให้มีผู้เสียชีวิต 9 ราย ในจำนวนนี้รวมถึงผู้ก่อเหตุซึ่งยิงตัวเองเสียชีวิต และมีผู้ได้รับบาดเจ็บอีกอย่างน้อยหกคน
โรงงานเฟดเอกซ์ที่เกิดเหตุตั้งอยู่ในภูมิภาคตะวันตกเฉียงใต้ของเมืองอินเดียแนโพลิส ใกล้กันกับท่าอากาศยานนานาชาติอินเดียแนโพลิส ตัวอาคารโกดังมีการติดตั้งเครื่องตรวจจับโลหะและประตูกั้นหมุนสำหรับเข้าทีละคนเพื่อป้องกันความปลอดภัย (security turnstiles) ที่ทางเข้า รวมถึงมีการบังคับให้พนักงานทุกคนต้องสแกนบัตรพนักงานเฟดเอกซ์ก่อนเข้าภายในอาคาร ผู้ก่อเหตุเป็นชายวัย 19 ปี อดีตพนักงานชองเฟดเอกซ์ ชื่อ แบรนดอน สก็อต โฮล (Brandon Scott Hole) และยังไม่ทราบแรงจูงใจก่อเหตุ

**อ้างอิง**
หมวดหมู่:เหตุกราดยิงหมู่ในสหรัฐ
หมวดหมู่:อินเดียแนโพลิส
หมวดหมู่:ฆาตกรรมในสหรัฐ
หมวดหมู่:เหตุการณ์ในสหรัฐในเดือนเมษายน พ.ศ. 2564
วัดวังตะกู (จังหวัดนครปฐม)

วัดวังตะกู เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลวังตะกู อำเภอเมืองนครปฐม จังหวัดนครปฐม
ไม่ปรากฏหลักฐานว่าใครเป็นผู้บริจาคที่ดินสร้างวัด ที่ระบุได้คือได้รับอนุญาตสร้างวัดเมื่อราว พ.ศ. 2375 ได้รับพระราชทานวิสุงคามสีมาครั้งแรกเมื่อ พ.ศ. 2493 เขตวิสุงคามสีมากว้าง 13.60 เมตร ยาว 21.60 เมตร ได้รับพระราชทานวิสุงคามสีมาครั้งที่สองเมื่อวันที่ 14 มิถุนายน พ.ศ. 2533 เขตวิสุงคามสีมากว้าง 40 เมตร ยาว 60 เมตร มีที่ดินตั้งวัดเนื้อที่ 46 ไร่ 2 งาน ทีมาของชื่อวัด แต่เดิมริมคลองหน้าวัดมีต้นตะกูจำนวนมาก และได้มีการตั้งชื่อตำบลว่าตำบลบางตะกู วัดจึงอนุโลมตามชื่อของตำบล เพราะบริเวณมีเพียงวัดเดียว เป็น วัดบางตะกู ถึงกระนั้นมีระบุไว้ในโฉนดที่ดินเมื่อ ร.ศ. 126 ว่า วัดเก่า (คู่กับวัดใหม่ คือ วัดใหม่ปิ่นเกลียว) ภายหลังมีผู้เปลี่ยนคำนำหน้าจากบางมาเป็นวังให้คล้องกับตำบลวังกะพีที่อยู่ใกล้กัน จึงได้ใช้ชื่อว่า "วัดวังตะกู" นับจากนั้นมา
อุโบสถหลังเก่า หน้าบันประดับด้วยเครื่องลายครามมีสภาพชำรุดมาก ทางวัดจึงได้รื้อถอนอุโบสถหลังเก่าและสร้างหลังใหม่ขึ้นแทน ปูชนียวัตถุที่สำคัญ ได้แก่ พระประธานประจำอุโบสถหลังใหม่ เป็นพระพุทธรูปปางสมาธิขนาดกลาง สมัยรัตนโกสินทร์ หน้าตักกว้าง 29 นิ้ว สูง 37 นิ้ว สร้างเมื่อ พ.ศ. 2375 มีรูปหล่อพระอัครสาวกอยู่เบื้องซ้ายขวา สูง 64 นิ้ว กว้าง 23 นิ้ว รูปหล่อเหมือนหลวงปู่บิน อิสสโร อดีตเจ้าอาวาส รูปหล่อพระมหากัจจายนะ พระศรีศากยมุนี และสมเด็จพระพุทธมหาจักรพรรดิ์ ไตรรัตนญาณ มณีนพรัตน์ นคราปฐมาภรณ์

**อ้างอิง**
วังตะกู
แม่แบบ:เหตุการณ์ปัจจุบัน/2564 เมษายน 24

* กาเอร์อี นังกาลา เรือดำน้ำของกองทัพเรืออินโดนีเซียถูกประกาศว่าจมลงในทะเลบาหลี พร้อมกับสันนิษฐานว่ามีผู้เสียชีวิต 53 คนบนเรือ  (The Standard)
}
เหตุกราดยิงโบสถ์ในชาร์ลสตัน

เหตุกราดยิงโบสถ์ที่ชาร์ลสตัน (Charleston church shooting) หรือ เหตุสังหารหมู่โบสถ์ที่ชาร์ลสตัน (Charleston church massacre) เป็นเหตุกราดยิงหมู่ที่เกิดขึ้นเมื่อวันที่ 17 มิถุนายน 2015 ในเมืองชาร์ลสตัน รัฐเซาท์แคโรไลนา ส่งผลให้ชาวแอฟริกัน-อเมริกันจำนวน 9 รายเสียชีวิตระหว่างช่วงศึกษาพระคัมภีร์ (Bible study) ในโบสถ์เอมานูเอลแอฟริกันเมธอดิสท์เอพิสคอเพิล ในบรรดาผู้เสียชีวิตคือบาทหลวงอาวุโส (senior pastor) และวุฒิสมาชิก คลีเมนทา ซี. พินซคนีย์ ในขณะที่มีผู้รอดชีวิตสามคน โบสถ์แห่งนี้เป็นหนึ่งในโบสถ์คริสต์ของคนดำที่เก่าแก่ที่สุดของสหรัฐ และเป็นศูนย์กลางของกิจกรรมอันเกี่ยวข้องกับสิทธิพลเมืองคนผิวดำมาโดยตลอด
ในเช้าวันรุ่งขึ้นหลังเกิดเหตุ เจ้าหน้าที่ตำรวจจับกุมไดแลนน์ รูฟ ผู้ก่อเหตุ ได้ในเมืองเชลบี รัฐนอร์ทแคโรไลนา รูฟเป็นชายวัย 21 ปีที่คลั่งลัทธินิยมความสูงส่งของคนผิวขาว ที่ซึ่งเขาเข้าร่วมการศึกษาพระคัมภีร์ (Bible study) ก่อนก่อเหตุ ภายหลังพบว่าเขาเลือกพุ่งเป้าก่อเหตุที่โบสถ์แห่งนี้เนื่องจากประวัติศาสตร์และสถานะของโบสถ์นี้ และเขาสามารถถูกดำเนินคดีในศาลรัฐบาลกลาง
ในเดือนธันวาคม 2016 เขาถูกตัดสินกระทำผิดในข้อหาอาชญากรรมของรัฐ รวม 33 กระทงในฐานความผิดอาชญากรรมจากความเกลียดชังและฆาตกรรม ในวันที่ 10 มกราคม 2017 เขาถูกตัดสินโทษประหารชีวิตจากอาชญากรรมที่ก่อ รูฟได้รับโทษแยกออกมาในฐานฆาตกรรม 9 กระทงจาก ศาลประจำรัฐเซาธ์แคโรไลนา และในเดือนเมษายน 2017 รูฟให้การรับสารภาพต่อฐานฆาตกรรมทั้ง 9 กระทง เพื่อหลีกเลี่ยงการได้รับโทษประหารชีวิตซ้ำสอง และถูกตัดสินรับโทษจำคุกตลอดชีวิตต่อ 1 กระทง เขาจะได้รับอุทธรณ์ทันที (automatic appeals) สำหรับโทษประหารชีวิต แต่ท้ายที่สุดเขาอาจยังถูกลงโทษประหารชีวิตได้จากระบบยุติธรรมของรัฐบาลกลาง
ขณะเกิดเหตุ นี่เป็นหนึ่งในสองเหตุกราดยิงครั้งที่ร้ายแรงที่สุดที่เคยเกิดขึ้นในศาสนสถานในสหรัฐอเมริกา ควบคู่ไปกับเหตุกราดยิงเมื่อปี 1991 ที่วัดพุทธในเมืองแวดเดลล์ รัฐแอริโซนา จนกระทั่งในปี 2017 ซึ่งเกิดเหตุกราดยิงโบสถ์ในซัทเธอร์แลนด์สปริงส์ และในปี 2018 ซึ่งเกิดเหตุกราดยิงซิโนกอกในพิทสเบิร์ก ที่มีจำนวนผู้เสียชีวิตมากกว่าเหตุการณ์นี้

**อ้างอิง**

**แหล่งข้อมูลอื่น**
  The Last Rhodesian via Archive.org – Dylann Roof website- cite web|title=South Carolina State Senate Debate on the Confederate Flag|url=http://www.c-span.org/video/?326742-1/south-carolina-state-senate-debate-confederate-flag|publisher=C-SPAN|date=June 23, 2015-  #Charlestonsyllabus, a list of academic sources related to the shooting-  Marcelo Pisarro, "Un año de la masacre de Charleston: el debate que no fue", La Nación, June 12, 2016. date=2018-11-18  (Spanish)
ขอฆ่าด้วยปราณี

ขอฆ่าด้วยปราณี (You Don't Know Jack​)​ หรือ การุณยฆาต มาตรวัดความเป็นคน เป็นภาพยนตร์ชีวประวัติทางโทรทัศน์ ในปี 2010 เขียนบทภาพยนตร์โดย อดัม เมเซอร์ กำกับการแสดงโดยแบร์รี เลวินสัน นำแสดงโดยอัล ปาชิโน, ซูซาน ซาแรนดอน, จอห์น กูดแมน และ เบรนดา แวคคาโร โดยการเขียนบทภาพยนตร์ส่วนใหญ่ของเรื่องอิงจากหนังสือ Between the ​Dying and the Dead: Dr. Jack Kevorkian's Life and the Battle to Legalize Euthanasia​ โดย นีล นิโคล และ แฮร์รี ไวลี
ภาพยนตร์เรื่องนี้เป็นการบอกเล่าเรื่องราวของ ​ดร.มูรัด ยาค็อบ เควอร์เคียน​ หรือ ​แจ็ก เควอร์เคียน​ (นำแสดงโดย อัล ปาชิโน) ​พยาธิแพทย์​ชาวอเมริกันเชื้อสายอาร์มีเนีย​ ผู้พยายามต่อสู้เรียกร้องสิทธิของผู้ป่วยระยะสุดท้ายและผู้พิการในการทำการุณยฆาตเพื่อให้พ้นจากความทรมานและความเจ็บปวดในรัฐมิชิแกน ด้วยอุปนิสัยในการพูดและการแสดงออกที่ตรงไปตรงมาทำให้เขามีฉายาที่สื่อมวลชนตั้งให้ว่า "Dr. Death" โดยเขามีผู้ช่วยส่วนตัวในการทำการุณยฆาตคือน้องสาวของเขา มาร์โก (แสดงโดยเบรนดา วัคคาโร)​ รวมถึงได้รับการสนับสนุนจากเพื่อนสนิทของเขาที่เป็นนักเทคนิคการแพทย์​อย่าง นีล นิโคล (แสดงโดย จอห์น กูดแมน​)​ และ เจเนท กู้ด (แสดงโดย ซูซาน ซาแรนดอน​)​ โดย ดร.แจ็ก เควอร์เคียน ได้ทำการุณยฆาตให้ผู้ป่วยที่มีการร้องขออย่างเป็นทางการรวมทั้งสิ้น 130 คน
เนื่องด้วยในช่วงเวลาดังกล่าวการทำการุณยฆาตยังไม่เป็นที่ยอมรับและมีข้อโต้เถียงถึงจริยธรรมของแพทย์ที่มีหน้าที่ต้องรักษาผู้ป่วยรวมถึงขัดต่อหลักศาสนา ทำให้เขาถูกฟ้องเป็นจำเลยในข้อหาฆาตกรรมแต่เขาก็ชนะคดีในชั้นศาลทุกครั้ง เพราะในการจบชีวิตผู้ป่วยแต่ละรายนั้นเขาจะให้ผู้ป่วยเป็นคนลงมือด้วยตนเอง ส่วนตัวเขาจะทำหน้าที่ให้คำปรึกษารวมทั้งจัดหาและเตรียมอุปกรณ์เอาไว้ให้ ทำให้ศาลตัดสินว่าเป็นการฆ่าตัวตายของผู้ป่วย จนกระทั่งในการทำการุณยฆาตตามคำขอของผู้ป่วยรายสุดท้ายของเขา ด้วยความที่เขาต้องการนำประเด็นเรื่องสิทธิในการเลือกที่จะจบชีวิตตนเองของผู้ป่วยระยะสุดท้ายเพื่อให้พ้นจากความทรมานขึ้นสู่ศาลสูง เขาจึงตัดสินใจฉีดยาให้กับผู้ป่วยด้วยมือตนเอง แม้จะรู้ว่าการกระทำดังกล่าวอาจทำให้เขาต้องติดคุกก็ตาม
หลังจากภาพยนตร์เรื่องนี้ออกอากาศทางโทรทัศน์ก็ได้รับคำวิจารณ์เชิงบวกจากนักวิจารณ์ภาพยนตร์อย่างมาก โดยเฉพาะกับการแสดงของ อัล ปาชิโน ที่รับบทเป็น ดร.แจ็ก เควอร์เคียน ทำให้เขาได้รับรางวัลลูกโลกทองคำ, รางวัลไพรม์ไทม์เอมมี​และรางวัลสมาคมนักแสดงภาพยนตร์และโทรทัศน์และได้คะแนนถึง 91% จากรอตเทนโทเมโทส์​
ในประเทศไทย ภาพยนตร์ทางโทรทัศน์เรื่องนี้ถูกนำมาเผยแพร่และจัดจำหน่ายเป็นครั้งแรกในรูปแบบดีวีดีโดย แคททาลิสท์ อัลลายแอนซ์ (ประเทศไทย) จำกัด ในชื่อ ขอฆ่าด้วยปราณี และมีการเผยแพร่ผ่านระบบสตรีมมิงทางเอชบีโอในชื่อ การุณยฆาต มาตรวัดความเป็นคน

**อ้างอิง**
หมวดหมู่:ภาพยนตร์ที่สร้างจากเหตุการณ์จริง​
หมวดหมู่:ภาพยนตร์ชีวประวัติ
หมวดหมู่:ภาพยนตร์อเมริกัน
หมวดหมู่:ภาพยนตร์ที่ออกฉายในปี พ.ศ. 2553
หมวดหมู่:ภาพยนตร์ที่ถ่ายทำในรัฐนิวยอร์ก​
เหตุกราดยิงโบสถ์ในซัตเทอร์แลนด์สปริงส์

เหตุกราดยิงโบสถ์ในซัตเทอร์แลนด์สปริงส์ (Sutherland Springs church shooting) เกิดขึ้นเมื่อวันที่ 5 พฤศจิกายน 2017 ผู้ก่อการคือเดวิน แพทริก เคลลีย์ (Devin Patrick Kelley) ชายจากนิวฟราวน์เฟิลส์ รัฐเท็กซัส ก่อเหตุกราดยิงหมู่ที่โบสถ์บัปติสต์ที่หนึ่ง หรือ โบสถ์เฟิร์สแบปทิสต์ (First Baptist Church) ในเมืองซัตเทอร์แลนด์สปริงส์ รัฐเท็กซัส ส่งผลให้มีผู้เสียชีวิต 26 ราย ในจำนวนนี้หนึ่งรายตายทั้งกลม และมีผู้บาดเจ็บอีก 20 ราย ก่อนที่จะเสียชีวิตด้วยบาดแผลจากการยิงปืนที่เป็นผู้กระทำเอง เหตุการณ์นี้เป็นการกราดยิงหมู่ที่มีผู้เสียชีวิตมากที่สุดในประวัติศาสตร์รัฐเท็กซัส และเป็นอันดับที่ห้าในประวัติศาสตร์สหรัฐrefn|After the 2017 Las Vegas shooting, the Orlando nightclub shooting, the Virginia Tech shooting and the Sandy Hook Elementary School shooting.|group="note" เหตุกราดยิงนี้เป็นเหตุกราดยิงที่ร้ายแรงที่สุดในสหรัฐยุคใหม่ที่เกิดขึ้นในศาสนสถาน มากกว่าเหตุกราดยิงโบสถ์ที่ชาร์ลสตันในปี 2015 และเหตุฆาตกรรมหมู่ที่วัดพุทธที่แวดเดลล์ในปี 1991
เคลลีย์ไม่สามารถซื้อหรือมีอาวุธปืนครอบครองได้อย่างถูกต้องตามกฎหมายเนื่องจากถูกลงโทษด้วยความผิดฐานก่อความรุนแรงในครัวเรือนโดยศาลครอบครัวขณะมีตำแหน่งอยู่ในกองทัพอากาศสหรัฐ อย่างไรก็ตาม กองทัพอากาศผิดพลาดที่จะรายงานโทษดังกล่าวให้แก่เอฟบีไอ (FBI) เพื่อบันทึกในฐานข้อมูลศูนย์ข้อมูลอาชญากรรมแห่งชาติ ซึ่งจะใช้โดยระบบตรวจสอบอัตโนมัติในการห้ามบุคคลซื้ออาวุธปืน เหตุการณ์นี้ส่งผลให้กองทัพอากาศต้องทบทวนระบบของตน

**อ้างอิง**

**แหล่งข้อมูลอื่น**
  เว็บไซต์โบสถ์บัปติสต์ที่หนึ่ง-  รายชื่อผู้เสียชีวิตโดยซีเอ็นเอ็น
หมวดหมู่:รัฐเท็กซัส
หมวดหมู่:พ.ศ. 2560
หมวดหมู่:เหตุกราดยิงหมู่ในสหรัฐ
หมวดหมู่:สหรัฐในปี พ.ศ. 2560
หมวดหมู่:การโจมตีโบสถ์คริสต์
หมวดหมู่:การโจมตีศาสนสถานในสหรัฐ
หมวดหมู่:การสังหารหมู่ในสหรัฐ
หมวดหมู่:การสังหารหมู่คริสต์ศาสนิกชน
การชูสามนิ้ว

การชูสามนิ้ว เป็นการแสดงสัญลักษณ์ด้วยมือ โดยชูนิ้วชี้ นิ้วกลาง และนิ้วนาง ประกบกัน ขณะที่กดนิ้วโป้งทับนิ้วก้อย เดิมเป็นสัญลักษณ์ที่ใช้ในหนังสือและภาพยนตร์ชุด เกมล่าชีวิต ของซูซานน์ คอลลินส์ ภายหลังได้รับการนำมาใช้ในหมู่ผู้สนับสนุนประชาธิปไตย หลัก ๆ ในประเทศไทย ต่อมาแพร่หลายไปยังฮ่องกง ประเทศพม่า และที่อื่น ๆ

**ความเป็นมา**
สัญลักษณ์ดังกล่าวมีที่มาจาก เกมล่าชีวิต ชุดหนังสือและภาพยนตร์ของซูซานน์ คอลลินส์ ที่มีการประกบนิ้วชี้ กลาง และนาง ของมือซ้ายเข้าด้วยกันแล้วชูขึ้นฟ้าเป็นสัญลักษณ์ ปรากฏครั้งแรกใน เกมล่าชีวิต หนังสือและภาพยนตร์ลำดับแรกของชุด เกมล่าชีวิต ในคราวที่ตัวละคร แคตนิสส์ เอเวอร์ดีน แสดงสัญลักษณ์นี้ไว้อาลัยต่อพันธมิตรนาม รู เมื่อรูสิ้นชีพ ต่อมาใน ปีกแห่งไฟ หนังสือและภาพยนตร์ที่ลำดับที่สองของชุด เกมล่าชีวิต ชายชราผู้หนึ่งแสดงสัญลักษณ์นี้ท่ามกลามฝูงชนเพื่อสดุดีแคตนิสส์ระหว่างการออกตระเวนของผู้พิชิต และสัญลักษณ์ดังกล่าวก็กลายเป็นเครื่องสื่อถึงการปฏิวัติ พร้อม ๆ กับบทเพลง "มอกกิงเจย์" ที่แคตนิสส์บรรเลงด้วยการผิวปาก

**ขบวนการประชาธิปไตยในเอเชีย**

**ประเทศไทย**
สัญลักษณ์นี้กลายเป็นเครื่องสื่อถึงการสนับสนุนประชาธิปไตยในโลกจริงเป็นครั้งแรกหลังจากที่เกิดรัฐประหารในประเทศไทย พ.ศ. 2557 และคณะรักษาความสงบเรียบร้อยแห่งชาติ ผู้ก่อรัฐประหาร ได้ห้ามแสดงสัญลักษณ์ดังกล่าว นับแต่นั้น ผู้ประท้วงได้เพิ่มเติมความหมายเชิงสัญลักษณ์ให้แก่การชูสามนิ้ว โดยระบุว่า หมายถึง แนวคิดเรื่องเสรีภาพ เสมอภาค ภราดรภาพ ในการปฏิวัติฝรั่งเศส ภายหลัง ผู้ประท้วงใน พ.ศ. 2563 ได้นำสัญลักษณ์นี้กลับมาใช้อีก

**ฮ่องกง**
มีการใช้สัญลักษณ์นี้อยู่หนึ่งครั้งในระหว่างขบวนการร่ม อันเป็นความเคลื่อนไหวทางการเมืองในช่วง พ.ศ. 2557 และผู้ประท้วงใน พ.ศ. 2557 นำสัญลักษณ์นี้กลับมาใช้ โดยได้รับแรงบันดาลใจจากผู้ประท้วงในประเทศไทยในช่วงเดียวกัน และยังขยายการใช้สัญลักษณ์นี้ออกไปเป็นเครื่องสื่อถึงการต่อต้านรัฐบาลจีน

**พม่า**
สัญลักษณ์นี้ได้กลายเป็นเครื่องแสดงออกถึงการต่อต้านรัฐประหาร พ.ศ. 2564

**กัมพูชา**
มูร สุขหัว อดีตรองหัวหน้าพรรคสงเคราะห์ชาติ เรียกร้องให้ผู้สนับสนุนฝ่ายค้านใช้สัญลักษณ์นี้แสดงความเป็นน้ำหนึ่งใจเดียวกับพม่าและแสดงการต่อต้านรัฐบาลชุดปัจจุบันของฮุน เซน กับทั้งพรรคประชาชนกัมพูชาของฮุน เซน การเรียกร้องดังกล่าวถูกผู้แทนพรรคประชาชนประณามว่า เป็นการบ่อนทำลายประเทศชาติ

**ดูเพิ่ม**
 พันธมิตรชานม

**อ้างอิง**
หมวดหมู่:ท่าทางของมือ
หมวดหมู่:สัญลักษณ์เสรีภาพ
หมวดหมู่:การคารวะ
หมวดหมู่:สกุลเจียรวนนท์

หมวดหมู่:ตระกูลนักธุรกิจชาวไทย
หมวดหมู่:นักธุรกิจชาวไทยเชื้อสายจีน
หมวดหมู่:ชาวไทยเชื้อสายแต้จิ๋ว
หมวดหมู่:เครือเจริญโภคภัณฑ์
หมวดหมู่:ตระกูลชาวไทยเชื้อสายจีน
จุดลงจอดออกเตเวีย อี บัตเลอร์

ยานสำรวจดาวอังคารเพอร์เซเวียแรนส์ ลงจอด ณ จุดลงจอดออกเตเวีย อี บัตเลอร์ ในหลุมอุกกาบาตเจซีโร 
จุดลงจอดออกเตเวีย อี บัตเลอร์ เป็นพิกัดลงจอดของยานสำรวจดาวอังคารเพอร์เซเวียแรนส์ในภารกิจมาร์ส 2020 ภายในหลุมอุกกาบาตเจซีโร ในวันที่ 18 กุมภาพันธ์ พ.ศ. 2564 บนดาวอังคาร ในวันที่ 5 มีนาคม พ.ศ. 2564 นาซา ได้ตั้งชื่อพิกัดตามกวีนิยายวิทยาศาสตร์ชื่อดัง ออกเตเวีย อี บัตเลอร์ ซึ่งถึงแก่กรรมเมื่อวันที่ 24 กุมภาพันธ์ พ.ศ. 2549 การลงจอดบนดาวอังคารใช้เวลาเกือบ 15 ปี จากวันที่เธอเสียชีวิต พิกัดของจุดลงจอดบนดาวอังคารคือdisplay=inline,title

**คำอธิบาย**
นักเขียนออกเตเวีย อี บัตเลอร์ในงานลงลายมือชื่อหนังสือในปี พ.ศ. 2548
หลุมอุกกาบาตเจซีโร ถูกเลือกใน พ.ศ.2564 ให้เป็นจุดลงจอดของยานสำรวจดาวอังคารเพอร์เซเวียแรนส์และเฮลิคอปเตอร์อินเจนูอิตี ภายใต้ภารกิจมาร์ส 2020 โดยคิดว่าครั้งหนึ่งเคยท่วมไปด้วยน้ำ หลุมอุกกาบาตนี้มีตะกอนปากแม่น้ำรูปพัดที่อุดมไปด้วยดินเหนียว ทะเลสาบในหลุมอุกกาบาตเกิดขึ้นเมื่อเครือข่ายหุบเขาก่อตัวขึ้นบนดาวอังคาร นอกจากจะมีดินดอนสามเหลี่ยมปากแม่น้ำแล้ว หลุมอุกกาบาตยังแสดงแถบจุดและช่องกลับหัว  จากการศึกษาสามเหลี่ยมปากแม่น้ำและร่องน้ำสรุปได้ว่าทะเลสาบในปล่องภูเขาไฟน่าจะก่อตัวขึ้นในช่วงที่มีการไหลบ่าของผิวน้ำอย่างต่อเนื่อง เนื่องจากเชื่อกันว่าทะเลสาบนี้มีอายุยาวนาน สิ่งมีชีวิตอาจพัฒนาขึ้นในหลุมอุกกาบาต  สามเหลี่ยมปากแม่น้ำอาจใช้ระยะเวลาหนึ่งถึงสิบล้านปีในการก่อตัว

**ออกเตเวีย อี บัตเลอร์**
ออกเตเวีย เอสเตียลล์ บัตเลอร์ (Octavia Estelle Butler; 22 มิถุนายน พ.ศ. 2490 – 24 กุมภาพันธ์ พ.ศ. 2549) เป็นกวีนิยายวิทยาศาสตร์ชาวอเมริกัน ผู้ซึงเผยแพร่นิยายหลายเรื่องระหว่าง พ.ศ. 2519 ถึง 2541 เป็นผู้ได้รับรางวัลทั้งรางวัลฮิวโก และรางวัลเนบิวลาหลายครั้ง ใน พ.ศ. 2538 เธอเป็นนักเขียนนิยายวิทยาศาสตร์คนแรกที่ได้รับทุนแมกอาเธอร์Efn| จนกระทั่งถึง พ.ศ. 2563 ที่นักเขียนนิยายแนวคาดการณ์อีกคน (N.K. Jemisin) จะได้รับรางวัล
บัตเลอร์ตีพิมพ์นิยายเดี่ยว เรื่องสั้น บทความ และสุนทรพจน์ เธอเกิดและเติบโตในแพซาดีนา, รัฐแคลิฟอร์เนีย ตำแหน่งของห้องปฏิบัติการแรงขับเคลื่อนไอพ่นของนาซา ซึ่งจัดการโครงการยานสำรวจดาวอังคารเพอร์เซเวียแรนส์

**ระเบียงภาพ**

**เชิงอรรถ**

**อ้างอิง**
หมวดหมู่:ดาวอังคาร
เคชิ

เคซีย์ ลูวอง (Casey Luong; เกิดเมื่อวันที่ 4 พฤศจิกายน พ.ศ.2537) หรือที่รู้จักกันในนาม เคชิ  (keshi) เป็นนักร้อง นักแต่งเพลง และโปรดิวเซอร์สัญชาติอเมริกัน เขาเป็นที่รู้จักเนื่องจากเสียงร้องและแนวเพลงของเขาที่เป็นเอกลักษณ์เฉพาะตัว เขามียอดสตรีมทั้งหมดมากกว่า500ล้านสตรีม ผลงานเพลงที่มีชื่อเสียงและเป็นที่รู้จักของเขามีมากมาย เช่น "Like I Need U" และ "2 soon"

**ชีวิตวัยเด็ก**
เคชิ หรือชื่อจริง เคซีย์ ลูวอง เกิดที่ฮุสตัน,รัฐเท็กซัส พ่อและแม่ของเขาเป็นชาวเวียดนาม เขาใช้ชีวิตกับพ่อแม่ของเขาและเติบโตที่ซูการ์แลนด์ คนรอบตัวของเขามักจะเป็นคนเชื้อสายจีน เขาได้เรียนรู้การเล่นกีตาร์จากปู่ของเขาเมื่อเขามีอายุได้ 13 ปี และซ้อมเล่นดนตรีด้วยตัวเองจากตำราเพลงของปู่ของเขา เขาได้รับแรงจูงใจในการเล่นกีตาร์ของเขาเพราะเขาชอบดูรายการ Drake Bell ในนิกคาโลเดียนทีวี ในช่วงที่เขาเริ่มเล่นกีตาร์และแต่งเพลงอย่างจริงจัง เขากล่าวว่า จอห์น เมเยอร์ และ เอ็ด ชีแรนเป็นแรงบันดาลใจที่ยิ่งใหญ่ที่สุดของเขา 
เขาจบการศึกษาจากโรงเรียนมัธยมศึกษาสตีเฟน เอฟ. ออสติน ที่ซูการ์แลนด์ และจบการศึกษาปริญญาตรีด้านวิทยาศาสตร์การพยาบาลจากมหาวิทยาลัยเท็กซัส ออสติน จากนั้นเขาก็ทำงานเป็นบุรุษพยาบาลด้านมะเร็งวิทยาที่ศูนย์การแพทย์เท็กซัสเป็นเวลา 2 ปี

**การทำงานด้านดนตรี**
ระหว่างที่เคซีย์ศึกษาในระดับมหาวิทยาลัย เขาได้ตั้งชื่อเล่นของตัวเองว่า เคชิ เนื่องจากเป็นชื่อที่เพื่อนๆมักจะเรียกแทนตัวเขา และเริ่มทำผลงานเพลงในซาวด์คลาวด์ เขาเรียนรู้วิธีการทำเพลงและประยุกต์เพลงด้วยตัวเองจากคลิปสอนดนตรีต่างๆจากยูทูป ในช่วงแรกๆเขาไม่มั่นใจในงานเพลงของเขาสักเท่าไร แต่ในความแตกต่างของแนวเพลงของเขานั้นทำให้เป็นแนวเพลงที่ลงตัวและเป็นที่นิยม แนวเพลงของเขาเป็นการผสมผสานระหว่างเสียงร้องที่นุ่มละมุนของเขากับเสียงกีตาร์และดนตรีโลไฟอันเป็นเอกลักษณ์เฉพาะตัว จากนั้นเขาจึงเริ่มรู้สึกภาคภูมิใจในผลงานเพลงของเขา และแนวดนตรีของเขาเริ่มเป็นที่ยอมรับมากขึ้น เขาได้ลาออกจากอาชีพบุรุษพยาบาลในปีพ.ศ. 2560 และเดินทางไปนิวยอร์กเพื่อเซ็นสัญญากับไอแลนด์เรคคอร์ดส์ เขาตระหนักดีว่า ตัวเขานั้นกลัวที่จะพลาดโอกาสมากกว่ากลัวที่จะล้มเหลว และในที่สุด เขาได้ปล่อยผลงานเพลงชิ้นแรกของเขาออกมา และมียอดผู้ฟังถึงหลักล้านคน 
เขากล่าวอีกว่า จอห์น เมเยอร์ ,แฟรงก์ โอเชี่ยน,เดอะไนน์ทีนเซเวนตีไฟฟ์,เดรค และไบรสัน ทิลเลอร์ คือส่วนหนึ่งของแรงบันดาลใจอันยิ่งใหญ่ในการทำผลงานดนตรีของเขา

**อ้างอิง**
หมวดหมู่:บุคคลจากฮิวสตัน
หมวดหมู่:เคชิ
หมวดหมู่:นักดนตรีโลไฟ